**Информация относно предоставяне на лични данни**

**във връзка с продажбата на абонаментни карти 2022-2023 г. на**

**“ПФК Левски“ АД**

**"Професионален футболен клуб Левски" АД,** със седалище и адрес на управление: гр. София, п.к. 1517, ул. "Тодорини Кукли" №47, Стадион "Георги Аспарухов", ЕИК 121660936, наричано за краткост “ПФК Левски“ АД, уведомява клиентите си, че:

**1.** “ПФК Левски“ АД е администратор на лични данни съгласно българското законодателство. Като администратор на лични данни “ПФК Левски“ АД контролира и определя целите и средствата за обработване на личните данни и е отговорно за съхранението и използването на личните данни на хартиен и електронен носител.

**2.** Ние ще събираме и обработваме следните видове Ваши лични данни:

* имена;
* ЕГН/ЛНЧ;
* телефон;
* e-mail адрес.

**3.** Предоставянето на личните Ви данни има изцяло доброволен характер. Отказът от предоставянето им е основание за “ПФК Левски“ АД да откаже да сключи договор.

**4.** “ПФК Левски” АД ще обработва личните Ви данни за следните допустими от закона цели:

|  |  |
| --- | --- |
| Цел на обработването: | Необходимост от изрично съгласие: |
| 1. За сключване на договор за предоставяне на заявен продукт или услуга и в изпълнение на поетите ангажименти по договора. | Да, освен в случаите, които попадат в т. 2 или т.3 |
| 2. За спазване на нормативно-установени задължения, приложими спрямо “ПФК Левски“ АД или в изпълнение на указания и разпореждания на държавни органи/институции или лица, осъществяващи публични функции. | Не. |
| 3. Идентифицирането Ви като посетител на дадено спортно мероприятие с цел:- Опазване на обществения ред и предотвратяване/установяване на противообществени прояви;- Осигуряване на безопасността на лицата посещаващи спортното мероприятие и обезпечаването на нормалното провеждане на футболната среща;- Ограничаване на достъпа до стадиона на лица с наложена принудителна административна мярка забрана за посещение на спортни мероприятия в страната и чужбина.  | Не. |
| 4. Директен маркетинг. | Да. |

**5.** За посочените цели “ПФК Левски“ АД няма да предоставя личните Ви данни на трети страни, освен на посочените по-долу получатели/категории получатели и ако е налице едно от следните обстоятелства:

**Обработване от друго лице по възлагане от "ПФК Левски" АД:**

Предоставяме лична информация на свързани или други доверени лица, за да я обработват вместо нас по силата на сключен договор помежду ни, въз основа на нашите инструкции и в съответствие с приложимото законодателство относно защитата на лични данни.

Тук попадат следните трети лица, които обработват Вашите данни по възлагане от "ПФК Левски" АД:

* Лица, имащи качеството на "обработващ лични данни" при спазване на нормативния ред;
* На трети лица в изпълнение на договорни отношения, като например куриерски фирми и др.;
* На трети лица, чрез които “ПФК Левски“ АД може да реализира своите права и законни интереси по сключени договори;
* На трети лица за статистически цели;
* На институции осъществяващи контролни функции върху дейността на дружеството (БФС, УЕФА и др.);
* На адвокати и/или компетентни български съдилища в случай на подадена жалба или иск по повод предоставян от “ПФК Левски“ АД продукт или услуга или в защита на правни интереси на дружеството.

“ПФК Левски“ АД предприема необходимите мерки, за да гарантира, че ангажираните лица по обработване на лични данни спазват стриктно законодателството за защита на личните данни и инструкциите на Клуба, както и че същите са предприели подходящи технически и организационни мерки за защита на личните данни.

**В изпълнение на законово задължение**

„ПФК Левски“ АД може да сподели Ваши данни с държавни органи/институции, лица с публични функции, регулатори и надзорни органи или лица, изпълняващи публични функции (в т.ч. МВР, МВнР, ДАНС, органи на съда, прокуратурата и следствието и др.), ако имаме достатъчно основания да смятаме, че достъпът, употребата, запазването или разкриването им е необходимо за:

* Изпълнение на приложим закон или друг нормативен акт със задължителен характер;
* Отговор по отправено запитване от страна на надзорен орган, регулатор или друга държавна институция или лице, изпълняващо публични функции, във връзка или по повод на изпълнение на законоустановените и функции или инициирана проверка, жалба и др.;
* Разкриване, предотвратяване или други действия във връзка с опазване на обществения ред при провеждането на спортни мероприятия, с измама, пране на пари, технически проблеми или такива, свързани със сигурността.

**С Вашето изрично съгласие**

Извън изброените по-горе случаи, ще споделяме Ваши лични данни с фирми, организации или външни лица, когато имаме съгласието Ви да правим това.

**6.** Предоставените лични данни ще бъдат съхранявани от “ПФК Левски“ АД при нормативно определените специални мерки за защита.

**7.** Информираме Ви, че имате следните права по отношение на Вашите лични данни:

* **Право на достъп до личните Ви данни**: имате право да получите потвърждение дали се обработват лични данни и, ако случаят е такъв, имате право на достъп до тях.
* **Право на поправка на лични данни**: ако откриете, че личните Ви данни, които се обработват са неточни, имате право да изискате да се коригират.
* **Право на изтриване на лични данни (правото да бъдете забравени)**: при определени обстоятелства, като например, ако личните Ви данни са обработени незаконно или сте оттеглили съгласието си (ако обработката на личните данни е базирана на съгласие), имате право да поискате изтриването им.
* **Право на ограничаване на обработването**: при определени обстоятелства, например, ако се съмнявате в точността на личните Ви данни или сте възразили срещу целта за обработка, имате право да поискате да се ограничи обработката на данните, докато не бъде намерено решение.
* **Право на възражение срещу обработването**: при определени обстоятелства, например, ако се съмнявате в легитимния интерес за обработване на Вашите лични данни, имате право да възразите срещу подобно обработване като изложите съображенията си.
* **Право на преносимост на данни**: ако личните Ви данни се обработват с автоматични средства, имате право да поискате да Ви предоставим събраните лични данни в машинно четим формат за прехвърляне към друг контрольор на данни.
* **Право на подаване на жалба в контролен орган**: имате право да подадете жалба по отношение на обработката на Вашите лични данни в съответния контролен орган.

**8.** Ще съхраняваме Вашите лични данни за срок не по-дълъг от 3 години, считано от годината, следваща годината на приключване на отношенията, във връзка с които са събрани Вашите лични данни и доколкото не е налице друго основание за обработване на данните.

Ще извършваме съхранение на данните Ви поради следните причини:

* За да можем да удовлетворим Ваши искания за предоставяне на информация;
* За да можем да отговорим на Вашите въпроси и жалби;
* За да можем да докажем изпълнението на поетите от нас ангажименти към Вас;
* За да можем да предоставяме преференциални услуги на лоялни клиенти;
* За осъществяване на наши легитимни интереси, напр. за установяване, предявяване и защитата на правни претенции.

Съхранението и обработването на Вашите данни след изтичане на горепосочения срок е допустимо, когато заличаването им е възпрепятствано поради юридически, регулаторни или технически причини или поради причини, свързани с прилагане на мерки за предотвратяване противоправно поведение и оказване на съдействие на държавни органи/институции в тази връзка. Тук се включват случаи на възникнали съдебни или други спорове, свързани с правоотношенията между вас и "ПФК Левски" АД, промяна в нормативните изисквания относно съхранението на конкретен вид информация и други обективни причини, които налагат отлагане или забавяне на изтриването на данните.

**9.** Можете да се обръщате към нас по всички въпроси, свързани с обработването на Вашите лични данни и с упражняването на Вашите права, съгласно приложимото законодателство в областта на личните данни на имейл на dpo@levski.bg или да ни пишете на следния адрес: "Професионален футболен клуб Левски" АД, гр. София, П.К. 1517, ул. "Тодорини кукли" №47, стадион "Виваком Арена Георги Аспарухов".

**ДЕКЛАРАЦИЯ ЗА СЪГЛАСИЕ ЗА ОБРАБОТВАНЕ НА ЛИЧНИ ДАННИ**

**във връзка с продажба на абонаментни карти за домакинските футболни срещи на “Професионален футболен клуб Левски“ АД**  **през сезон 2022/2023 г.**

Долуподписаният/та,

……………….........................................................................................................................................................,

*/три имена/*

с ЕГН/ЛНЧ: ………………………………..…………………………………………………………...……..…………….

заявявам, че:

* Предоставям на „ПФК Левски“ АД информация за себе си, представляваща лични данни доброволно;
* Запознат/а съм с информацията, предоставена ми от "Професионален футболен клуб Левски" АД на хартиен носител и/или на www.levski.bg, относно условията и реда за съхранение и обработване на личните ми данни, както и правата ми във връзка с тях,

като декларирам:

**1. За целите на закупуване и издаване на абонаментна карта на “ПФК Левски“ АД по кампания за сезон 2022/2023 г.**

 □ Съгласен/на съм личните ми данни (три имена и ЕГН/ЛНЧ) да бъдат обработвани съгласно описаните цели.

 □ Не съм съгласен/на личните ми данни да бъдат обработвани съгласно описаните цели.

*Ако не предоставите съгласие да Ви се обработват личните данни, "Професионален футболен клуб Левски" АД ще бъде изправен пред невъзможност да Ви предостави избрания продукт/услуга.*

**2. За целите на директния маркетинг, за получаване на информация по e-mail и/или телефон за продукти и услуги, които „ПФК Левски“ АД счита, че може да представляват интерес за мен:**

 □ Съгласен/на съм личните ми данни да бъдат обработвани съгласно описаните цели.

е-mail:………………………………………………………………………………………………………………..

телефонен номер:……………………………………………………………………………………….....……..

 □ Не съм съгласен/на личните ми данни да бъдат обработвани съгласно описаните цели.

Информиран/а съм, че мога по всяко време да оттегля всяко от дадените съгласия, което ще има за последица, че "Професионален футболен клуб Левски" АД няма да може повече да обработва тези категории лични данни по посочения начин.

Информиран/а съм, че мога да получа актуална информация относно това как "Професионален футболен клуб Левски" АД защитава личните ми данни и правата ми във връзка с тях на www.levski.bg или чрез запитване на e-mail: dpo@levski.bg.

Дата ...................................... г. Декларатор:.........................................

Град София */подпис/*

*ПОПЪЛВА СЕ ОТ СЛУЖЕБНОТО ЛИЦЕ ИЗДАВАЩО АБОНАМЕНТНА КАРТА:*

*АБОНАМЕНТНА КАРТА:СЕКТОР:………… …, БЛОК:…… ……..РЕД………. МЯСТО:………*